Publication: Magyar Közlöny
Issue: MK-1998-24 (Year: 1998, Number: 24)
Era: 1990-2004
Section: 
Paragraph Index: 221

1. Az exportengedély és származási bizonyítvány tartalmazhat másolatokat is, ezeket mint ilyeneket kellően megjelölve. Az okmányokat angol vagy francia nyelven kell kiállítani. Ha kiállításuk kézzel történik, akkor ezt tintával és nyomtatott betűvel kell elvégezni. Az okmány 210× 297 mm formátumú. A felhasználandó papírnak minimum 25 gramm/m 2 súlyú, fehér, famentes, enyvezett írópapírnak kell lennie. Ha az okmány több példányból áll, csak az első eredeti lapot kell gillosált alapnyomással ellátni. Ezen a példányon világosan fel kell tüntetni, hogy „Eredeti”, a többi példányon, hogy „Másolat”. Törökország illetékes hatóságai a Jegyzőkönyv rendelkezései szerint csak az eredetit fogadhatják el a Törökországba történő export ellenőrzésekor érvényes dokumentumnak.

Source: https://magyarkozlony.hu/hivatalos-lapok/f0035ff15e2c36c76015a03851d159c79bdd12fc/dokumentumok/c75e77099b1c29dfc46154833281b28374adeab2/letoltes